પોલીસ કોન્સ્ટેબલ અનોપગીરીનાં ધર્મપત્ની ગીતાબેનને અવારનવાર પગમાં સોજા અને પ્રમાણમાં વધુ થાક તેમજ સામાન્ય બિમારીઓની ફરિયાદ ઉઠતી રહેતી. ફેમિલી ડોક્ટર ડો. ગૌતમ દવેએ ગીતાબેનને કોઈ ગંભીર બીમારી હોવાના લક્ષણ જણાતા રાજકોટની પ્રખ્યાત અને વિશ્વસનીય દોશી હોસ્પિટલમાં આગળની તપાસ અને સારવાર લેવા માટે સૂચવ્યું. દોશી હોસ્પિટલમાં ગીતાબેનની પ્રાથમિક તપાસ કરવામાં આવી, રિપોર્ટ થયા. જેમાં સૌથી વધુ આઘાતજનક તથ્ય એ સામે આવ્યું કે, ગીતાબેનની બંને કિડનીઓ ખરાબ થઈ ગઈ છે. દોશી હોસ્પિટલનાં અનુભવી સ્ટાફે તાત્કાલિક તેમને અમદાવાદ જઈ કિડની ટ્રાન્સપ્લાન્ટ કરાવવાની સલાહ આપી.